recursal/SuperWikiNEXT-32B huggingface dataset:
Հյուրանոցը նախահեղափոխական լուսանկարում
**«Վիլլա Ելենա» հյուրանոց** (ռուս.՝ Гостиница «Вилла Елена»), 20-րդ դարի սկզբի հինգհարկանի հյուրանոց Ղրիմի Յալթա քաղաքի կենտրոնում, որը կառուցվել է մոդեռն ոճով։

*Հասցեն`* Ղրիմ, Յալթա, Կրասնովի փողոց, 2։

Պատմություն
-----------

1877 թվականից մինչև 1907 թվականը ներկայիս «Վիլլա Ելենայի» տեղում «Դարսանա» ամառանոցն էր, որը 1907 թվականին գնում է սարատովցի վաճառական Իվան Վասիլևիչ Տիխոմիրովը։ Որոշ ժամանակ անց Տիխոմիրովը որոշում է ամբողջությամբ վերակառուցել շենքը։ Նախագիծը նա պատվիրում է յալթացի հայտնի ճարտարապետ Լև Նիկոլաևիչ Շապովալովին (1873-1957)։

Վիլլայի շինարարությունն ավարտվել է 1912 թվականի աշնանը։ Այդ պահին «Վիլլան» Յալթայի ամենաբարձր շենքն էր, ուներ սեփական այգի և վերելակ (դա Յալթայի առաջին վերելակն էր)։ 1912-1918 թվականներին «Վիլլա Ելենան» հյուրընկալել է նշանավոր մարդկանց` որպես 1-ին կարգի հյուրանոց, որը ղեկավարում էր վաճառական Տիխոմիրովի կինը` Ելիզավետա Իվանովնան։

1912 թվականի սեպտեմբերի 16-ին «Ռուսսկայա Ռիվիերա» թերթը (թիվ 208) հայտարարություն է տարածել Առափնյա փողոցում «Վիլլա Ելենա» հարմարավետ և կահավորված հյուրանոցի բացման մասին։

Խորհրդային իշխանության հաստատումից հետո, 1920 թվականի աշնանը, «Վիլլա Ելենան» ազգայնացվեց։

Խորհրդային ​​իշխանության օրոք շենքն օգտագործվել է որպես առողջարան, իսկ ավելի ուշ` որպես առողջարանային պոլիկլինիկա։ 2000 թվականին սկսվել է շենքի հիմնանորոգումը։ Տարածքն ընդլայնվել է, խախտվել է ճարտարապետական ​​ոճը։ 2007 թվականին «Վիլլա Ելենան» վերաբացվել է որպես *Villa Elena Hotel & Residences*։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. 1 2 3 4 5 6 7  «Вилла «Елена»»
3. ↑  «Улица им. Чехова»։ Վերցված է 2019 Փետրվար 22
**Զոհված ընդհատակյա գործիչների հուշահամալիր** (ռուս.՝ Мемориал памяти погибших подпольщиков), հուշահամալիր Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Վերբենկա ավանում (քաղաքի Վերբենսկի միկրոշրջան)։ Տեղադրվել է 1995 թվականին։

Պատմություն
-----------

Հայրենական մեծ պատերազմի տարիներին քաղաքի ֆաշիստական օկուպացիայի ժամանակ Կրասնի Սուլինի բնակիչները ստեղծեցին ընդհատակյա խումբ։ Ընդհատակյա գործիչները սկսեցին իրենց գործողությունները քաղաքը գրավելուց անմիջապես հետո։ Իվան Բատիշչևը, Կոնստանտին Տկաչը, Անաստասիա Պոչտովենկոն պայթեցրին Կունդրյուչյա գետի կամուրջը, որը Վերբենկան կապում է էլեկտրակայանի հետ։ Ընդհատակյա գործիչների մեկ այլ խումբ ոչնչացրեց նացիստների ստորաբաժանումը Օսինովայա բալկայում։ Հետագայում նախատեսվում էր նացիստական ​​հրամանատարական կետի ոչնչացումը։ Ֆաշիստները շուրջկալներ կազմակերպեցին՝ բռնելով բոլոր նրանց, ովքեր գոնե փոքր-ինչ կասկածելի էր թվում։ Ընդհատակյա գործիչների մի մասն ընկավ Գեստապոյի ձեռքը։

1942 թվականի սեպտեմբերի 1-ին նրանք գնդակահարվեցին Վերբենկայի հետնամասում գտնվող հակատանկային խրամատում։ Գնդակահարված պարտիզանների աճյունները 1943 թվականի մարտի 14-ին վերաթաղվեցին մետաղագործների զբոսայգում՝ եղբայրական գերեզմանում։ Ներկայում զոհված հերոսների աճյունները հանգչում են Սուլինի մետալուրգիական գործարանի բանվորների հուշահամալիրի տարածքում։

53 տարի անց Սուլինի կազակները ստանձնեցին գնդակահարության վայրում հուշարձանի ստեղծման և տեղադրման գործը։ Նրանք սեփական ձեռքերով մաքրեցին տարածքը, պատրաստեցին բետոնի լուծույթը, շարեցին սալիկները։ Հուշահամալիրի ստեղծմանը մեծ օգնություն են ցուցաբերել նաև բազմաթիվ քաղաքային կազմակերպություններ։

Ծանոթագրություններ
------------------

1. 1 2 3 4  «Мемориал памяти погибших подпольщиков»
| **՞**Քարանձավային սալամանդր |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Երկկենցաղներ |
|
|
|
| Կարգ | Պոչավորներ |
|
|
|
| Ընտանիք | Թոքազուրկ  սալամանդրներ |
|
|
|
|
|
|
| Տեսակ | **Քարանձավային**  **սալամանդր** |
|
|

 |
|  Լատիներեն անվանում |
| Speleomantes genei (Temminck & Schlegel, 1838) |
|  Հատուկ պահպանություն |
| 
Խոցելի տեսակIUCN 3.1 *Vulnerable* : 20456 |
|  Արեալ |
| պատկեր |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Քարանձավային սալամանդր** կամ **սարդինիական սալամանդր** (լատին․՝ Speleomantes genei), թոքազուրկ սալամանդրների ընտանիքին պատկանող երկկենցաղ, որը պոչավորների կարգի ամենամեծ խումբն է։

Տարածված է միայն Սարդինիայում։ Կղզում բնակվում է ծովի մակարդակից մինչև 600 մետր բարձրություններում։

Տարածվածություն
---------------

Քարանձավային սալամանդրաները համարվում են իրենց ընտանիքի ամենաքիչ տարածված կենդանատեսակներից մեկը։ Հանդիպում է բացառապես Սարդինիա կղզում։

Տարածման հիմնական արեալը ընդգրկում է Սարդինիայի Կալիարի քաղաքի տարածքը։ Համարվում է կղզու էնդեմիկ կենդանատեսակ։ Ապրում է քարանձավներում և խուլ տեղերում՝ մարդու աչքից հեռու։

Նկարագրություն
--------------

Մարմնի երկարությունը կազմում է 10 սմ։ Մաշկը մերկ է, գորշ՝ ծածկված նարնջագույն բծերով։ Տեսակի լավ ուսումնասիրվում է և դա է պատճառը, որ մի շարք փաստերում նշվում է, որ դա միայն ենթադրություն է։

Կարծիք կա, որ կենդանածին է։ Որսը բռնում է լեզվի օգնությամբ։ Չունի թոքեր, շնչառությունը կատարվում է մարմնի մակերեսով։ Սիրտը երկխորշ է՝ մեկ նախասիրտ, մեկ փորոք։

Վերջույթները թերզարգացած են։

Ծանոթագրություններ
------------------

1. ↑  Հ․Ջ․ Գրիգորյան, *Ողնաշարավորներ*, Հայերեն կենդանաբանական տերմինաբանություն (վերլուծություն և սկզբունքներ) (խմբ. Հ․Գ․ Խաչատրյան), «ՀՀ ԳԱԱ Գիտություն հրատարակչություն», 2008, էջ 161 — 264 էջ. — 300 հատ, ISBN 978-5-8080-0723-9։


|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · iNaturalist · NCBI · IRMNG · ITIS TSN |

 |
**Ֆիբրինոգեն**, արյան պլազմայում լուծված անգույն սպիտակուց։ Արյան մակարդման համակարգի ակտիվացման ժամանակ թրոմբին ֆերմենտի ազդեցությամբ ենթարկվում է ֆերմենտային ճեղքման։ Արդյունքում ձևավորված ֆիբրինի մոնոմերը արյան մակարդման ութերորդ գործոնի ազդեցությամբ պոլիմերիզացվում է և վերածվում ֆիբրին պոլիմերի սպիտակ թելիկների։ 

Ֆիբրինոգենի ալֆա շղթա
Ֆիբրինոգենը արտադրվում է լյարդում, անհրաժեշտության դեպքում վերածվում է անլուծելի ֆիբրինի` արյան մակարդուկի հիմքը հանդիսացող նյութի։ Այնուհետև ֆիբրինը ձևավորում է թրոմբ, ինչով ավարտվում է արյան մակարդման գործընթացը։

Ֆիբրինոգենի անալիզի համար օգտագործվում է նատրիումի ցիտրատ(3.8 տոկոսանոց)։ Ֆիբրինոգենի անալիզը նախավիրահատական հետազոտության անհրաժեշտ փուլերից է, իրականացվում է բորբոքային, սիրտ-անոթային հիվանդությունների դեպքում։ Ֆիբրինոգենը նաև հեմոստազի անփոխարինելի ցուցիչներից է։

Արյան մեջ ֆիբրինոգենի պարունակությունը բարձրանում է սուր բորբոքային հիվանդությունների և հյուսվածքների քայքայման դեպքում։ Ֆիբրինոգենը ազդում է նաև էրիթրոցիտների նստեցման արագության վրա։

Ֆիբրինոգենի նորման 2-4 գ/լ է։ Նորածինների դեպքում այն 1.25-3 գ/լ է։

Ֆիբրինոգենի նորման հղիության ընթացքում ավելի բարձր է։ Այդ ժամանակաշրջանում ֆիբրինոգենի պարունակությունն աստիճանաբար բարձրանում է և երրորդ եռամսյակում հասնում է 6գ/լ-ի։ Այլ դեպքերում մարդու արյան մեջ ֆիբրինոգենի բարձր քանակությունը վկայում է հետևյալ հիվանդությունների մասին. սուր բորբոքային և ինֆեկցիոն հիվանդություններ(գրիպ, տուբերկուլոզ), կաթված, սրտամկանի ինֆարկտ, հիպոթիրեոզ, ամիլոիդոզ, թոքաբորբ, չարորակ ուռուցքներ։ Ֆիբրինոգենի քանակության ավելացումը կարելի է կանխել վիրահատական միջամտությամբ, էստրոգենի ընդունումով։

Ֆիբրինոգենի նորմալ քանակությունն ընկնում է հետևյալ հիվանդությունների դեպքում. լյարդի հիվանդություններ (հեպատիտ, ցիրոզ), հղիության տոքսիկոզ, վիտամին C-ի և B12-ի պակաս, քրոնիկ միելոլեյկոզ, պոլիցիտեմիա։ Այն ընկնում է նաև օձի թույնով թունավորման, անաբոլիկ հորմոնների, անդրոգենների և օմեգա-3 ճարպաթթուների ընդունման դեպքում։

Ֆիբրինոգենից զուրկ արյան պլազման կոչվում է շիճուկ։

Աղբյուրներ
----------

* Protein of the month: Fibrinogen Archived 2020-11-11 at the Wayback Machine.
* Fibrinogen and fibrin(չաշխատող հղում)
Անվան այլ կիրառումների համար տե՛ս՝ Գուրգեն Միրզոյան (այլ կիրառումներ)
*Վիքիպեդիայում կան հոդվածներ Միրզոյան ազգանունով այլ մարդկանց մասին:*

**Գուրգեն Հովհաննեսի Միրզոյան** (մայիսի 20, 1892(1892-05-20) - նոյեմբերի 27, 1976(1976-11-27), Երևան, Հայկական ԽՍՀ, ԽՍՀՄ), հայ կոմպոզիտոր, խմբավար, մանկավարժ։ ՀԽՍՀ արվեստի վաստակավոր գործիչ (1950)։

Կենսագրություն
--------------

Սովորել է Ներսիսյան դպրոցում, աշակերտել Գրիգոր Սյունուն։ 1924 թվականին ավարտել է Թիֆլիսի կոնսերվատորիան, դասատուներ՝ Մ․ Մ․ Իպոլիտով-Իվանով (ստեղծագործություն), Քրիստափոր Քուշնարյան (պոլիֆոնիա)։ 1937-1939 թվականներին ղեկավարել է Հայֆիլհարմոնիայի ժողովրդական գործիքների նվագախումբը, մասնակցել Մոսկվայում Հայ արվեստի և գրականության առաջին տասնօրյակին։ 1941-1943 թվականներին եղել է Ռոմանոս Մելիքյանի անվան ուսումնարանի տեսական առարկաների դասատու, 1950-1958 թվականներին՝ նաև ուսումնական մասի վարիչ։ Միրզոյանի նախաձեռնությամբ երաժշտական ուսումնարանում կազմակերպվել է արևելյան գործիքագիտության և գործիքավորման դասընթաց։ Գրել է սիմֆոնիկ («էսքիզ», «Սյուիտ», 1944), դաշնամուրային («Մանրապատումներ», 1947, «Պրելյուդներ», 1949) երկեր, լարային կվարտետ (1950), կոնցերտ թառի (1954), ֆանտազիա քամանչայի (1956), ստեղծագործություններ ժող․ գործիքների նվագախմբի համար, երգեր, խմբերգեր։

Պարգևներ
--------

* Պատվո նշան շքանշան
* ՀԽՍՀ արվեստի վաստակավոր գործիչ

Ծանոթագրություններ
------------------

1. 1 2

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ |
|  |
| Չափորոշչային վերահսկողություն | ՀԳՀԳ: 11963 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 618)։*  |
Անվան այլ կիրառումների համար տե՛ս՝ Յուրի Աբովյան (այլ կիրառումներ)
*Վիքիպեդիայում կան հոդվածներ Աբովյան ազգանունով այլ մարդկանց մասին:*

**Յուրիկ Հրաչիկի Աբովյան** (նոյեմբերի 1, 1941(1941-11-01), Կարզախ, Վրաստան - դեկտեմբերի 3, 2005(2005-12-03), Երևան, Հայաստան), հայ անասնաբույժ։ Կենսաբանական գիտությունների դոկտոր (1993), պրոֆեսոր (1994), ՀՀ ԳԱԱ թղթակից անդամ (1998)։

Կենսագրություն
--------------

1965 թվականին ավարտել է Երևանի անասնաբուծական-անասնաբուժական ինստիտուտը։ 1965 թվականից աշխատել է Երևանի անասնաբուծական-անասնաբուժական ինստիտուտում, 1974-1978 թվականներին եղել է ԳՀ բաժանմունքի ղեկավար, 1994-2002 թվականներին՝ ՀԳԱ անասնաբուժական սանիտարական փորձաքննության, զոոհիգիենայի և անասնաբուժության ամբիոնի վարիչ, 2002-2005 թվականներին՝ անասնաբուժական բժշկագիտության և անասնաբուծության ֆակուլտետի դեկան։

Աշխատանքները վերաբերում են գյուղատնտեսական կենդանիների բնական դիմադրողականության բարձրացման հարցերին։ Ուսումնասիրել է միջավայր-գենոտիպ փոխազդեցության դերը տավարի օրգանիզմի բնական դիմադրողականության վրա։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11150 |

 |
Կայծակ
Բնության մեջ կատարվում են շատ փոփոխություններ։ Ինչպես՝ ամառը փոխվում է աշունով, ձյուն է գալիս, կայծակն է որոտում և այլն։ Բնության մեջ կատարվող փոփոխություններն անվանում են բնության երևույթներ։ Վաղ ժամանակներում մարդիկ մտածել են, որ իրենց կյանքը կախված է իրենց շրջապատող աշխարհից, և ձգտել են ավելի շատ բան իմանալ աշխարհի մասին։ Երբ մարդը ուսումնասիրել է բնության երևույթները և չի հասկացել դրանց կայացման պատճառը նրանց վերագրել է գերբնական ուժերին։ Բնության երևույթները բացատրել փորձել են շատ երկրներում՝ Չինաստանում, Հնդկաստանում, Հունաստանում և շատ այլ երկրներում։ Հին աշխարհի մածագույն մտածող Արիստոտելը գրել է «Ֆիզիկա» գիրքը (Ֆիզիկա բառն առաջացել է հունարեն «ֆյուզիս»` բնություն բառից), որտեղ նա հավաքել է այն ամենը ինչ մարդկանց հայտնի է եղել բնության երևույթների մասին։ Հետագայում մարդկանց զարգացման հետ ֆիզիկայից առաջացան առանձին գիտություններ` աստղագիտությունը, երկրաբանությունը, օդերևութաբանությունը, կենսաբանությունը և քիմիան։ Ֆիզիկան ուսումնասիրում է ջերմային, լուսային, ատոմային երևույթները, որոնք կոչվում են ֆիզիկական գիտություններ։
**«Ջինսի սերունդը»** (վրաց.՝ ჯინსების თაობა), վրացի գրող Դաթո Տուրաշվիլու վեպը, որը թարգմանվել է եվրոպական մի շարք լեզուներով։

Պատմական հիմքը
--------------

«Ջինսի սերունդը» վեպի սյուժեն հիմնված է իրական իրադարձությունների վրա։ 1983 թվականի նոյեմբերի 18-19-ին վրացի մի խումբ երիտասարդներ Թբիլիսիի օդանավակայանում փորձում են առևանգել ՏՈՒ-134 մակնիշի ինքնաթիռը՝ ԽՍՀՄ-ից փախուստ գործելու նպատակով։ Խորհրդային իշխանությունների կողմից այս փորձը որպես ահաբեկչական գործողություն գնահատվեց։ Մասնակիցների մի մասը սպանվեց վնասազերծման գործողության ընթացքում, իսկ մյուս անդամներն էլ դատարանի կողմից դատապարտվեցին մահապատժի և տարբեր տարիների ազատազրկման։

Հեղինակային մեկնաբանում
-----------------------

Դավիթ Տուրաշվիլին իր «Ջինսի Սերունդը» վեպում այս իրադարձությունները ներկայացնում է այլ պատմական լույսի ներքո. նրա համար այս երիտասարդները ոչ թե ահաբեկիչներ են, այլ մարդիկ, որոնք ցանկանում են ապրել ազատության մեջ՝ հեռու Խորհրդային Միության բռնաճնշումներից։ Որոշ գրականագետներ «Ջինսի սերունդը» վեպում տեղ գտած այս իրադարձությունների միակողմանի մեկնաբանումը և ԽՍՀՄ-ը՝ որպես «Չարի կայսրություն» ներկայացնելը դիտարկում են հեղինակի՝ արևմտյան հակախորհրդային քարոզչամեքենային տուրք տալու արդյունք։

Ծանոթագրություններ
------------------

1. ↑  Сергей Турченко. Кровавый рейс № 6833 // "Труд" от 2 августа 2000
2. ↑  Ն. Ա. Դաթո Տուրաշվիլի «Ջինսի սերունդը»(հայ.)

Արտաքին հղումներ
----------------

* Արամ Պաչյան․ Ջինսի գրականությունը՝ ըստ Տուրաշվիլիի
* Ն. Ա. Դաթո Տուրաշվիլի «Ջինսի սերունդը»
* «Ջինսի սերունդ» Կարեն Գիլոյանի հետ Archived 2016-06-01 at the Wayback Machine.
**Խրիստո Բոտևի հուշարձան** (բուլղար․՝ Паметникът на Христо Ботев), բուլղար բանաստեղծ Խրիստո Բոտևի հուշարձանը, որը գտնվում է Բոտևգրադ քաղաքի կենտրոնական հրապարակում և հանդիսանում է քաղաքի տեսարժան վայրերից մեկը։

Հուշարձանի բացում
-----------------

Հուշարձանի գաղափարը պատկանում է Բոտևգրադի քաղաքապետ Իվան Նիկոլչովսկուն, որին աջակցել է Քաղաքի ժողովրդական խորհրդի գործադիր կոմիտեն։ 1959-1960 թվականներին անցկացվեց մրցույթ, որում հաղթեց պրոֆեսոր Իվան Մանդովի նախագիծը։ Քաղաքի ժողովրդական խորհրդի շենքում, Գուրկո 3 հասցեում տեղի ունեցավ հանդիպում Մանդովի հետ և հանրային քննարկում։ 1960 թվականի մայիսին Մանդովը ներկայացրեց հուշարձանի գիպսային մոդելը, որից հետո քաղաքապետը հրավիրեց բոլոր նրանց, ովքեր ցանկանում էին արտահայտվել այդ գաղափարի մասին։ Բուլղարական կոմունիստական կուսակցության, հայրենիքի ճակատի, արհմիությունների, կանանց խորհրդի, գյուղատնտեսական արտադրական կոոպերատիվների, առևտրային միությունների և այլ կազմակերպությունների ներկայացուցիչներ կարծիքներ են արտահայտել, որոնց թվում անբավարար և երբեմն ծիծաղելի գնահատականներ են եղել։ Պրոֆեսորը հայտարարեց, որ չի կարողացել բավարարել Բոտևգրադի քաղաքացիների պահանջները, եև հուշարձանի հարցը մնացել է մինչև 1966 թվականը։

1966 թվականին, Բոտևգրադի 100-ամյակին, հուշարձանի բացման հարցը կրկին օրակարգում էր։ Իշխանությունները Մանդովին համոզեցին իրականացնել գաղափարիը՝ խոստանալով չխոչընդոտել տեղական մակարդակով բանավեճերին և ստեղծագործական քննարկումներին։ Հանդիսավոր բացումը տեղի ունեցավ 1966 թվականի հոկտեմբերի 9-ին, որին ներկա էին Բուլղարիայի նախագահ Թոդոր Ժիվկովը, Սարանսկի պատվիրակությունը, ինչպես նաև բազմաթիվ արտասահմանցի հյուրեր։ Ժիվկովը հանդիսավոր կերպով կտրեց ժապավենը՝ բացելով հուշարձանը։

Նկարագրություն
--------------

Հուշարձանը ներկայացնում է Խրիստո Բոտևի կերպարն ամբողջ հասակով, ձախ ձեռքում նա ունի ոսկեզոն, որը խորհրդանշում է նրա տաղանդը և բանաստեղծի ու հրապարակախոսի փառքը։ Արձանը պատրաստված է Բուլղարիայի նկարիչների միության ձուլման արտադրամասում բրոնզից։ Պատվանդանի ճարտարապետական դիզայնը Պոդել Աթանասովին է պատկանում։ Հուշարձանի հիմքի վրա նշված է 1960 թվականի մայիսի 19-ին ընդունված նախագծի ընդունման արձանագրության ստորագրությունը։

Ծանոթագրություններ
------------------

1. ↑  Симеонка Влайкова. Ботевград през годините, ч. 2, с. 57 – 59
Քափքեյքեր
**Քափքեյք** (բառացի՝ «բաժակով տորթ», հայտնի է նաև *fairy cake*՝ փերիների տորթ անունով), փոքր չափսի տորթ (կեքս, թխվածք)։ Նախատեսված է մի մարդու համար։ Դրվում է բարակ թղթի կամ այլումինե կաղապարի մեջ։ Շատ հաճախ պարունակում է հրուշակեղենի արտադրության ժամանակ կիրառվող տարբեր զարդարանքներ ։

Քափքեյքերի առաջին բաղադրատոմսերը գրվել են 1796 և 1828 թվականներին։ Որպես կանոն՝ բաղադրիչներն են՝ սերուցքային կարագը, շաքարը , ձուն և ալյուրը, չնայած գոյություն ունեն նաև մի քանի այլ բաղադրատոմսեր։ Անգլախոս երկրներում քափքեյքերը հիմնականում մատուցվում են ծննդյան օրերին։

Բաղադրատոմսեր
-------------

Որպես կանոն՝ քափքեյքերը պատրաստվում են այն նույն բաղադրիչերից, ինչ և մեծ տորթերը՝ կարագից, շաքարից, ձվից, ալյուրից։ Գործնականում ցանկացած տորթի բաղադրատոմս կարող է օգտագործվել քափքեյք պատրաստելու համար։ Խմորը կարող է համային հավելումներ ունենալ, կամ կարելի է ավելացնել այնպիսի բաղադրիչներ, ինչպիսիք են՝ չամիչը, հատապտուղները, ընկույզը կամ շոկոլադային քերուկը։ Փոքր չափի պատճառով ավելի արագ են պատրաստվում, քան սովորական շերտավոր խմորով կարկանդակները։

Քափքեյքերը կարող են պատված լինել գլազուրով կամ այլ զարդարանքներով։ Դրանք կարող են լցոնված լինել գլազուրով կամ հրուշակեղենի արտադրության մեջ կիրառվող կրեմով։ Քիչ քանակով քափքեյքերի պատրաստման դեպքում լցոնման համար անցքերը կարելի է բացել գդալով կամ դանակով։ Մեծաքանակ արտադրության դեպքում անցքերը բացվում են խոհարարական ներարկիչի միջոցով։

Տես նաև
-------

* Կեքս
* Մաֆին

Ծանոթագրություններ
------------------

1. ↑  «Վարդագույն քափքեյք»։ Lynne Olver

Արտաքին հղումներ
----------------

* Քափքեյք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: ph873523 |

 |
**Աուկշտայտի ազգային պարկ** (լիտ.՝ Aukštaitijos nacionalinis parkas), ազգային պարկ Լիտվայի հյուսիս-արևելքում` Վիլնյուսից 100 կմ հյուսիս։ Այն ամենից հինն է լիտվական ազգային պարկերից, հիմնադրվել է 1974 թվականին։ Սկզբնական շրջանում կոչվել է Լիտվական ԽՍՀ-ի Ազգային պարկ, որպեսզի ընդգծվի, որ հանրապետությունում այն նմանատիպ առաջին կառույցն է։ 1991 թվականին առանձնացվել են ևս 4 պարկեր, որոնք բոլորն էլ անվանվել են Լիտվայի ազգագրական շրջանների անուններով։ Այդ ժամանակ էլ պարկը ստացել է *Աուկշտայտի ազգային պարկ* անվանումը։

Պարկի տարածքը կազմում է 405.7 կմ²։ Նրա մակերեսի մոտ 50 %-ը բաժին է ընկնում Իգնալինի շրջանին։ Ուտենայի և Շվենչյոնսի շրջաններին բաժին է հասնում 25-ական %։ Տարածքի մոտ 2.1 % կազմում է պահպանվող հատվածը։ Այս հատված մուտքը հնարավոր է միայն պարկի ծառայության ուղեկցությամբ։ Պարկում հանդիպում են 64 տեսակ բույսեր, 8 տեսակ սունկ, 48 տեսակ թռչուններ, որոնք ներառված են Լիտվայի Կարմիր գրքում։ Պարկը հռչակված է իր կենսաբազմազանությամբ. Լիտվայի տարածքում հանդիպող բոլոր բուսատեսակների 59 %-ը կարելի է գտնել պարկում, որը կազմում է երկրի տարածքի 1 %-ից էլ քիչ մասը։

Բնություն
---------

Պարկի անտառների, բլուրների մեջ սփռված են 126 լճեր, որոնց մեծ մասը կապված է առվակներով և փոքր գետակներով։ Նրանք մեծ ճանաչում են վայելում կայակներով ջրային զբոսաշրջության ոլորտում։ Չնայած պարկն ունի մոտ 30 տարվա պատմություն, սակայն ջրային զբոսաշրջության ենթակառուցվածքները բավական զարգացած են։ Կան բազմաթիվ տեղեր, որտեղ կարելի է վարձել կայակներ կամ մակույկներ, ինչպես նաև գիշերել։ Լճերը կազմում են 59.30 կմ² կամ պարկի տարածքի 15.5 %-ը։ Այստեղ է գտնվում Լիտվայի ամենախոշոր լիճը` Կրետուոնասը (8.29 կմ²), և ամենախոր լիճը` Տաուրագնասը (60.5 մ)։ 14 լճեր ունեն 1 կմ²-ից մեծ տարածք, 6 լճերի մակերեսը 0.5-1 կմ² է։ 35 լճեր ունեն 50-5 հա մակերես։ Մնացած լճերն ունեն 5 հեկտարից պակաս մակերես, դրանցից մի քանիսը վերածվում են ճահիճների։

Փեթակների թանգարան Ստիպեյկյայում
Բալուոշաս լճում կա 7 կղզի, որոնցից մեկն ունի սեփական լիճ։ Ոչ մեծ առվակ հոսում է այդ լճակից դեպի Բալուոշաս. դա Լիտվայում միակ լիճն է լճի մեջ։

Պարկի ամենախոշոր գետը Ժեյմյանան է, որի երկարության 22 կմ-ը հոսում պարկի տարածով, իսկ ընդհանուր երկարությունը 114 կմ է։ Գետը թափվում է Վիլիա գետի մեջ։ Պարկի բոլոր գետերն ու լճերը պատկանում են Ժեյմլանայի ավազանին։

Պարկի ամենագեղեցիկ տեսարաններից մեկը բացվում է Լադակալնիս բլրից, որտեղից երևում են 6 լճեր։ Բլուրը բնության հուշարձանի կարգավիճակ ունի։

Գյուղեր
-------

Պարկի տարածքում հաշվվում է 116 գյուղ, որտեղ մշտական բնակություն է հաստատել 2.300 մարդ։ Առաջին գյուղերը հիշատակվում են 14-րդ դարից (Լիտվայի մայրաքաղաք Վիլնյուսն առաջին անգամ գրավոր աղբյուրներում հիշատակվել է 1323 թվականից)։

Ծանոթագրություններ
------------------

1. ↑  Արգելոցների համաշխարհային տվյալների շտեմարան — 1981.
2. ↑  Aukstaitijos Nacionalinis Parkas in Lithuania Archived 2020-06-15 at the Wayback Machine. *Protected Planet*

Արտաքին հղումներ
----------------

* Պաշտոնական կայք Archived 2012-12-27 at the Wayback Machine.
* Պալուշե գյուղի կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | GND: 4662077-1 · LCCN: n82067678 · NKC: ge319094 · VIAF: 234786994 · WorldCat VIAF: 234786994 |

 |
|  |  |
| --- | --- |
|  | **Ուշադրություն**։**Այս էջը կամ բաժինը այլ լեզվով հոդվածի վատ թարգմանություն է։** 
Դուք կարող եք բարելավել թարգմանությունը։ Օրիգինալ տեքստը կարող եք գտնել ձախ կողմի «այլ լեզուներով» ենթաբաժնում։Մեքենայական թարգմանությունը ենթակա է ջնջման առանց զգուշացման։ |

**Ցլագլխիկ** (լատին․՝ Carassius gibelio forma auratus (*Bloch, 1782*)), արհեստական, դեկորատիվ, ակվարիումային «Ոսկե ձկնիկ» ձկնատեսակներից։

Նկարագիր
--------

Ձկան մարմինն ունի փքված ձև։ Գլուխը ծածկված է գերաճներով, սրանք նրան տալիս են քառակուսու տեսք և նմանեցնում ցլի գլխի, իսկ հաճախ էլ զրահագլխարկի։ Այդ ամենի հետ մեկտեղ գերաճած էպիթելները շատ նոր են և ունեն թավշային ծածկույթ։ Պոչը շատ կարճ է, վեր ցցված, իսկ հաճախ երկկողմանի։ Բացառությամբ գլխի գերաճների, նա նման է Օռանդի։ Մեջքի լողակը բացակայում է, իսկ մյուսներն էլ շատ կարճ են։ Հետույքային և պոչի լողակները զույգվում են։

Ցլագլխիկը առյուծագլխիկից տարբերվում է ուռած և բարձր մեջքով, ընդ որում պոչի սկզբնամասը խիստ կտրված է։

### Գույնը

Ձկան մարմինը ծածկված է վառ, դեղնակիտրոնագույն թեփուկներով, որոնցից յուրաքանչյուրը պատված է կարմիր եզրերով։ Գլուխը վառ կարմիր գույն ունի և նման է հասած լոլիկի գույնի։ Պոչը և լողակները կարմիր են և սպիտակ եզրերով։

Պահպանման պայմանները և բազմացումը
---------------------------------

Առյուծագլխիկների բուծման համար կարևոր են.

* Ջրի կարծրությունը  (GH) - մինչև 20°,
* Ջրի թթվայնությունը  (pH) 6,5-8,0,
* Ջերմաստիճանը  (t) 12-28 °C.

Շատ զգայուն են ջրի ցածր ջերմաստիճանի նկատմամբ։

### Կերակրումը

Կերերի հանդեպ զգայուն չեն, ուտում են կենդանի, բուսական և չոր կերեր։

### Բազմացումը

Նրանց հասունացումը և բազմացումը լինում է 1 տարի անց, երբ խավիարներից ծնվում են մանրաձկները։ Ձվադրման նախապատրաստումը նույնատիպ է նաև մյուս ծածանանմանների համար։ Ձվադրողը 100-150 լիտր պարունակությամբ ակվարիումի մեջ տեղադրում է ձվադրման ցանցը, մեկ կամ երկու հեղուկացիր և կենտրոնում խրձով մանր տերևավոր բույսեր։ Մեկ էգին համապատասխանում է երկու արու։ Նրանք ունեն 2000-10000 ձվիկներ։ Մանրաձկները դուրս են գալիս 2 օր հետո։ Արդեն 5-րդ օրը սկսում են լողալ։ Նրանց կերակրում են անվաորդերով։ Բուծման համար կարևոր է.

* Ջրի կարծրությունը (GH) 8-15°,
* Ջրի թթվայնությունը (pH) 7,0-8,0,
* Ջերմաստիճանը  (t) 22-28 °C.

Ակվարիումային և ֆերմերային տնտեսություններում
---------------------------------------------

Այս ձկան աճի համար բարենպաստ են սառը ջրային ավազանները, աճեցման համար կարևոր է լողալու մեծ տարածքը։ Այս ձկները շատ դիմացկուն են և դրա համար կարող են ապրել նաև դրսում՝ ավազանի մեջ։ Նրանց համար նախընտրելի է վառ լույսը և շատ մեծ տարածքը։ Արդյունավետ է նաև զտումը և ջրի կանոնավոր փոփոխությունը։ Այս ձկների ավազանները կարող են ձևավորել քարերով, բնական կամ արհեստական կանաչներով, բայց պետք է զերծ լինել ծակող սուր ծայրեր ունեցող առարկաներից։

Տես նաև
-------

* Ոսկե ձկնիկ
* Շղարշապոչ

Գրականություն
-------------

* Н. Ф. Золотницкий (1851—1920) «Аквариум любителя»
* Fancy Goldfish։ A Complete Guide to Care and Collecting" by Dr. Erik L. Johnson, D.V.M. and Richard E. Hess, Weatherhill, Shambala Publications, Inc. 2006.— ISBN 0-8348-0448-4
* «An Interpet Guide to Fancy Goldfish» by Dr. Chris Andrews, Interpet Publishing, 2002.— ISBN 1-902389-64-6
**Ֆրանսուա Պուկվիլ** (ֆր.՝ François Charles Hugues Laurent Pouqueville, նոյեմբերի 4, 1770(1770-11-04)[…], Le Merlerault - դեկտեմբերի 20, 1838(1838-12-20), Փարիզ), ֆրանսիացի դիվանագետ, գրող, ճանապարհորդ, բժիշկ և պատմաբան։

Օսմանյան սուլթանի գերու կարգավիճակում Սեմիբաշենյան ամրոցում, այնուհետև որպես Ֆրանսիայի հյուպատոս Յանինայում 1798-1820 թվականներին հետազոտել է Օսմանյան կայսրության` հույներով բնակեցված շրջանները, առաջիններից է եղել, որ այնտեղ հնագիտական պեղումներ է գտել։

Նրա դիվանագիտական ջանքերն ու լրագրությունը մեծ մասամբ դարձել են Եվրոպայում ֆիլհելենների հիմքը և նշանակալի ներդրում ունեցել Հունական պետականության վերածննդի գործում։

Արժանացել է Պատվո լեգեոնի շքանշանի և հունական ձիավորի շքանշանի։

Կարիերայի սկիզբ
---------------

Ֆրանսուա Պուկիլը սովորել է Կանի քոլեջում, այնուհետև ընդունվել է Լիսյոյի ճեմարան։ 21 տարեկան հասակում նա դարձել է սարկավագ և ձեռնադրվել է։ Դրանից հետո նա դարձել է փոխանորդ իր հայրենի Մոնմարսե վարչաշրջանում։

Նա հայտնի էր որպես ռոյալիստ, իսկ յակոբինյան տեռորի ժամանակ նրան փրկել է իր սեփական հոտը։ Այս տարիների ընթացքում նա սկսել է ծավալուն նամակագրություն իր եղբոր` Յուգի և քրոջ` Ադելի հետ, որը տևել է նրա ողջ կյանքը։ Այս նամակագրությունը աղբյուր է ծառայում Ֆրանսիական հեղափոխության, Նապոլեոնի և ֆրանսիական ժամանակաշրջանի վերականգնման համար։

Հեղափոխության երկրորդ տարվա դեմոկրատական շարժումը նրան ներգրավել է իր շարքերը. 1793 թվականի հուլիսի 14-ին Ասաբելյա Լե Մերլոնը սկզբնական ժողովի ժամանակ ընդունել է նոր սահմանադրություն, նրա քարտուղարն էր Ֆրանսուա Պուկվիլը։

1793 թվականին նա հրաժարվել է իր քահանայական երդումից և դարձել քաղաքապետի օգնական և ուսուցիչ։ Իր հետագա կյանքի ընթացքում նա խորապես նվիրված է եղել քրիստոնեությանը։ Այնուամենայնիվ, վանականությունից հեռանալը, հանրապետականամետ ելույթները և պապական աթոռի քննադատությունը արքայականների կողմից հետապնդման պատճառ է դարձել, և նա փախել է Նորմանդիայից, հնարավոր է Կան։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  ՎԱԳԹԱ նախկին անդամներ
3. 1 2  Académie nationale de médecine (ֆր.)
4. 1 2  *Istituto dell'Enciclopedia Italiana* Enciclopedia on line (իտալ.)
5. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Treccani |
|  |
| 

|  Չափորոշչային վերահսկողություն |
| --- |
|  |
| BNC: a10382148 · BNE: XX1403975 · BNF: 12463141z · CONOR: 233843555 · GND: 129910996 · ICCU: VEAV024354 · ISNI: 0000000108916070 · LCCN: nr93001705 · NKC: nlk20010094331 · NLG: 260425, 216897 · NTA: 070201064 · NUKAT: n2010233098 · PTBNP: 252602 · SUDOC: 033811830 · VIAF: 41938394 · WorldCat VIAF: 41938394 |

 |

 |
**Մոնիկա Լամպերտ** (հունգ.՝-Lamperth Mónika, սեպտեմբերի 5, 1957(1957-09-05), Bácsbokod, Bácsalmás District, Բաչ-Կիշկուն, Հունգարիա), փաստաբան, քաղաքական գործիչ, 2002-2007 թվականներին Հունգարիայի ներքին գործերի նախարար։ 2007-2008 թվականներին աշխատել է որպես աշխատանքի և սոցիալական քաղաքականության նախարար։

Կենսագրություն
--------------

1981 թվականներին ավարտել է Պեչի համալսարանը՝ իրավագիտություն մասնագիտությամբ։ 1971-1987 թվականներին կոմերիտմիության անդամ է, աշխատել է Կապոշվարի վարչական շրջանի խորհրդում։ 1987-1989 թվականներին Հունգարիայի սոցիալիստական ​​բանվորական կուսակցությունում էր, որը ռեժիմի փոփոխության ժամանակ վերափոխվել էր Հունգարիայի սոցիալիստական ​​կուսակցության։ Հունգարիայի խորհրդարանի անդամ 1994 թվականից։ 2002-2006 թվականներին Հունգարիայի ներքին գործերի նախարար, այնուհետև մեկ տարի (2006-2007 թվականներին)՝ Տեղական ինքնակառավարման և տարածքային զարգացման նախարար, 2007-2008 թվականներին` Աշխատանքի և սոցիալական քաղաքականության նախարար։ 2008 թվականի ամռանը Մոնիկա Լամպերտը ղեկավարել է Հունգարիայի սոցիալիստական ​​կուսակցության ենթակայության Միհայ Տանչիչի (Mihai Tančić) հիմնադրամը։

Ծանոթագրություններ
------------------

1. 1 2
2. ↑  Hungarian National Namespace — 2019.

Արտաքին հղումներ
----------------

* Պրոֆիլ Հունգարիայի խորհրդարանի կայքում (հունգարերեն)
* Պաշտոնական կայք (հունգարերեն)
**Քերոլայն Քամյա** (անգլ.՝ **Caroline Kamya**, փետրվար 1974), բրիտանա-ուգանդական կինոռեժիսոր և պրոդյուսեր

Կենսագրություն
--------------

Քերոլայնը ծնվել է Ուգանդայում, հասակ է առել ծննդավայրում, Քենիայում և Մեծ Բրիտանիայում։

Կրթություն
----------

Քամյան ստացել է բակալավրի աստիճան «*ճարտարապետություն և քաղաքների նախագծում*» մասնագիտության գծով և մագիստրոսի աստիճան՝ «*հեռուստատեսային փաստավավերագրություն*» մասնագիտության գծով (Լոնդոնի *Գոլդսմիթ* քոլեջից)։

Գործունեություն
---------------

Քերոլայն Քամյան արդեն իսկ նվաճել է մեկ տասնյակից ավելի միջազգային մրցանակներ։ Նա իր գործունեությունն սկսել է Լոնդոնի հեռուստատեսությունում, այնուհետև կինոարտադրության գրասենյակ է բացել Ուգանդայի մայրաքաղաք Կամպալայում՝ *IVAD International* անվանումով։

Քամյայի նկարահանած առաջին գեղարվեստական ֆիլմի՝ *Imani*-ի ցուցադրությամբ է բացվել Բեռլինի 2010 թվականի միջազգային կինոփառատոնը, որտեղ այն առաջադրվել է մրցանակի «*Լավագույն գեղարվեստական ֆիլմ*» անվանակարգում։ Նրա հիշարժան աշխատանքներից են նաև *Chips and Liver Girls* կարճամետրաժը՝ նկարահանված դանիացի կինոռեժիսոր Բորիս Բետրամի հեղինակակցությամբ և *Fire Fly* կինոնկարը (2011), որը նկարահանել է Չինաստանում։

Ֆիլմագրություն
--------------

* *Chips and Liver Girls* (կարճամետրաժ), 2011
* *Imani*, 2010
* *Fire Fly* (կարճամետրաժ), 2011
* *The Peace Between* 2019

Ծանոթագրություններ
------------------

1. ↑  Mette Hjort, Ursula Lindqvist (2016)։ *A Companion to Nordic Cinema*։ John Wiley & Sons։ էջ 197։ ISBN 978-1-118-47528-7
2. ↑  Քերոլայն Քամյա Internet Movie Database կայքում
3. ↑  Caroline Kamya, International Film Festival Rotterdam.
4. ↑  Rob Stone, Paul Cooke, Stephanie Dennison (2017)։ *The Routledge Companion to World Cinema*։ Taylor & Francis։ էջ 988։ ISBN 978-1-317-42058-3

Արտաքին հղումներ
----------------

* Personal website
* Caroline Kamya; *Cultures-Uganda*.
* Caroline Kamya Biography; **IMDb**.
* Ficha en **IMDb**.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database |

 |
*Վիքիպեդիայում կան հոդվածներ Սիմոնյան ազգանունով այլ մարդկանց մասին:*

**Ֆրանց Ավդալի Սիմոնյան** (մարտի 8, 1935(1935-03-08), Լենինական, Հայկական ԽՍՀ, ԱԽՖՍՀ, ԽՍՀՄ), հայ քանդակագործ։

Կենսագրություն
--------------

1956 թվականին ավարտել է Երևանի գեղարվեստի ուսումնարանը, 1961 թվականին՝ Երևանի գեղարվեստա-թատերական ինստիտուտը։ 1983-1988 թվականներին՝ Հայաստանի նկարիչների միության քանդակի բաժանմունքի, 1983-1990 թվականներին՝ գեղարվեստական խորհրդի նախագահ, 1983 թվականից՝ Երևանի քանդակագործության կոմբինատի գլխավոր նկարիչ։ 1974-1983 թվականներին դասավանդել է Երևանի գեղարվեստի ուսումնարանում, 1980 թվականից՝ Երևանի գեղարվեստա-թատերական ինստիտուտում։

Ստեղծագործություններ
--------------------

Հեղինակ է մոնումենտալ-դեկորատիվ հուշարձանների։ 

* «Գրիֆոններ», 1972 թվական, բրոնզ, Երևան
* «Մուտք՝ Հայաստան», 1978 թվական, կոփածո ալյումին, Երևան
* «Զանգակ», 1979 թվական, կոմպոզիցիա, տուֆ, Երևան

Դիմաքանդակներ`

* «Էմմա Ծատուրյան», 1998 թվական, գրանիտ, բրոնզ, Երևան

Բարձրաքանդակներ`

* «Խաչելություն», 2001 թվական, բրոնզ

Կատարել է ներքին և արտաքին ձևավորումներ (Երևանի պետական համալսարանում՝ հարթաքանդակներ (1981), Սամարայի մետրոպոլիտենում մոնումենտալ կոմպոզիցիաներ (1988-1990), Կրասնոյարսկի երկրամասի «Կուրեյջրէկի» շինարարական համալիրում և վարչական շենքում՝ բարձրաքանդակներ (1991-1992)։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*

Արտաքին հղումներ
----------------

* Ֆրանց Սիմոնյանի բարեմաղթանքը(չաշխատող հղում)
Ֆլորես (ինդոն.՝ Laut Flores), Խաղաղ օվկիանոսի միջկղզային ծով, Սուլավեսի կղզու հարավային ծայրամասի միջև, հարավում՝ Կաբիա, Սումբավա և Ֆլորես կղզիները։

Պատմություն
-----------

Ծագումով պորտուգալացի նավաստիներն այդպես են անվանել համանուն կղզին բուսականության, այսինքն՝ բուսական աշխարհի հարստության համար։ Արևմուտքում սահմանակից է Ճավայի և Բալի ծովերին, դեպի արևելք՝ Բանդա ծովին։ Ծովը հարուստ է բազմաթիվ հրաբխային կղզիներով, հատկապես հարավային մասում։

Աշխարհագրություն
----------------

Ֆլորես ծովի տարածքը կազմում է 115 հազար կմ²։ Միջին խորությունը՝ 1522 մ, առավելագույնը՝ 5234 մ։ Մակերևութային ջրերի ջերմաստիճանը 26 °C-ից (օգոստոս, սեպտեմբեր) մինչև 28,8 °C (նոյեմբեր)։ Աղիությունը 32,0-34,6‰ է, անձրևային եղանակին՝ 32-33 ‰, հատակի ջերմաստիճանը 3,5°C։

Մակերևութային հոսանքները հարավային կամ արևմտյան են։ Մակընթացությունները անկանոն կեսօրյա են, դրանց մեծությունը մինչև 2,3 մ է։

Ներքին նստվածքները հիմնականում հրաբխային և գլոբիգերինային տիղմային գոյացություններ են։ Ծովի արևմուտքում՝ ստորջրյա սարահարթ է՝ կորալային խութերով, Ֆլորես խորջրյա կենտրոնական իջվածքը։ Սեյսմիկ ակտիվ շրջան է։ Սանգեանգ կղզում (Սումբավա կղզու հյուսիսարևելյան ափի մոտ) է գտնվում Ապի-Սլաու հրաբուխը, որը Ինդոնեզիայի ամենաակտիվ հրաբուխներից մեկն է՝ 1949 մ բարձրությամբ։

Զարգացած է ձկնորսությունը, հայտնի են Բոնտինե (Սուլավեսի) և Սումբավա (Սումբավա) նավահանգիստները։

Գրականություն
-------------

* Тихий океан / Ответственные редакторы В. Г. Корт, С. С. Сальников. — Наука, 1981. — 388 с. — (География Мирового океана).
* *Залогин Б. С. Косарев А. Н.* Моря. — М.: Мысль, 1999. — 400 с. — (Природа мира). — ISBN 5-244-00624-Х

Ծանոթագրություններ
------------------

1. 1 2 3 4 5 6 7 8  Флорес (море) // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
2. ↑  *А. П. Горкин* Энциклопедия «География» (без иллюстраций). — ACT : Росмэн, 2008. — 1374 с. — ISBN 5353024435

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | LCCN: sh88006919 · VIAF: 315527157 · WorldCat VIAF: 315527157 |

 |
**Քլին Բենդիթ**, (անգլ.՝ **Clean Bandit**), բրիտանական Էլեկտրո-խումբ, որը հիմնադրվել է 2009 թվականին։ Այս խումբը 2013 թվականին ձայնագրել է թրեք «Mozart's House» , որը 17-րդ տեղն էր զբաղեցնում UK Singles Chart-ում։ Իսկ 2014 թվականին թողարկել է նոր սինգլ «Rather Be», որը զբաղեցրել է 1-ին հորիզոնական նույն աղյուսակում։

Երաժշտական ոճը
--------------

Քլին Բոնդիթ-ի երաժշտական ոճն այնպիսին է, որ նրանք համատեղում են դասական և էլեկտրո ոճերը, ստեղծելով թրեկներ դիպ-հաուս ոճում։

Երաժշտական կարիերա
------------------

### Ձևավորում և վաղ կարիերա

Խմբի անդամներ Ջեկ Պատտերսոնը, Գռեյս Չատտոն և Միլան Նիլ Էյմին-Սմիտը ծանոթացել են Կեմբրիջի համալսարանի Ջեսուս քոլեջում ուսման ընթացքում։ Այդ ժամանակ Չատտոն ստեղծել է խումբը Էյմին-Սմիտի հետ միասին։ Չատտոն այդ ժամանակ հանդիպել է Պատտերսոնի հետ և որոշել ձայնագրել նրա կատարումը։ Պատտերսոնը սկսեց խառնել նրա երգերը էլեկտրական երաժշտության հետ և Չատտոն ասել է որ սիրում է այդ միտքը։ Իրենց ընկերներից մեկը՝ Սսեգավա-Սսեկինտու Կիվանուկան գրեց երգի բառեր և նրանք միասին ստեղծեցին «Mozart's House» թրեքը։ Եվ այդ օրինակով նրանց մոտ միտք առաջացավ ստեղծելու երաժշտական խումբ։ Անունը՝ Քլին Բենդիթ, նրանք վերցրել են ռուսերեն ֆրազայի թարգմանությունից, որը անգլերենում նշանակում է «ամբողջական հիմարներ» ։ Նաև հարկ է նշել, որ Չատտոն և Պատտերսոնը որոշ ժամանակ ապրել են Ռուսաստանում։

### 2012-այժմ

2012 թվականին խումբը ներկայացրեց «A+E» սինգլը, որը գրավել է ամենաբարձր դիրքերը UK Singles Chart-ում։ Այս երգը Նոր աչքեր դեբյուտային ալբոմի 5-րդ հորիզոնականն է զբաղեցնում, որը դուրս է եկել 2014 թվականի մայիսի 12-ին։ 2012 թվականի փետրվարի 29-ին իրենց UK Shanty երգի համար թողարկեցին տեսահոլովակ, որտեղ գլխավոր դերերից մեկում խաղում է իր հասակակից և մոդել Քեմբրիջի համալսարանից Լիլի Քոլը (Lily Cole)։ 2013 թվականի մարտի 29-ին Քլին Բենդիթը թողարկեց «Mozart's House» թրեքը։ Նա գրավել է 17-րդ հորիզոնականը Մեծ Բրիտանիայի հիթ-շքերթում։

Ծանոթագրություններ
------------------

1. ↑  Քլին Բենդիթ, բրիտանական Էլեկտրո-խումբ, որը հիմնադրվել է 2009 թվականին
2. ↑  Իսկ 2014 թվականին թողարկել է նոր սինգլ «Rather Be», որը զբաղեցրել է 1-ին հորիզոնական նույն աղյուսակում
3. ↑  Նաև հարկ է նշել, որ Չատտոն և Պատտերսոնը որոշ ժամանակ ապրել են Ռուսաստանում
4. ↑  Այս երգը Նոր աչքեր դեբյուտային ալբոմի 5-րդ հորիզոնականն է զբաղեցնում, որը դուրս է եկել 2014 թվականի մայիսի 12-ին
5. ↑  2012 թվականի փետրվարի 29-ին իրենց UK Shanty երգի համար թողարկեցին տեսահոլովակ Լիլի Քոլի հետ
6. ↑  2013 թվականի մարտի 29-ին Քլին Բենդիթը թողարկեց «Mozart's House» թրեքը

Արտաքին հղումներ
----------------

* Cleanfilm.co Archived 2014-05-17 at the Wayback Machine.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · ՏիկՏոկ · ՅուԹյուբ |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 16916522w · GND: 1047991462 · ISNI: 0000000470366761 · LCCN: no2014133513 · NKC: osa2015883153 · VIAF: 306371412 · WorldCat VIAF: 306371412 |

 |

 |
Մուտագեններ
-----------

**Մուտագեններ**(մուտացիա և ․․․գեն), մուտացիաներ առաջացնող գործոններ են՝ 

* ֆիզիկական
* քիմիական
* կենսաբանական
* ֆարմակոլոգիական

*Ֆիզիկական* մուտագեններն են իոնացնող (7- և ռենտգենյան ճառագայթները, պրոտոնները, նեյտրոնները ) և ուլտրամանուշակագույն ճառագայթները, ուլտրաձայնը, բարձր և ցածր ջերմաստիճանը, մեխանիկական գործոնները։ Իոնացնող են համարվում ռենտգեն ճառագայթները, տիեզերական ճառագայթների նեյտրոնները, ինչպես նաև ռադիոակտիվ տարրերի իզոտոպները, ռադիոակտիվ թափոնները և այլն։ Այդ ճառագայթները օժտված են մեծ էներգիայով և կարող են թափանցել հյուսվածքները և առաջացնել դրական լիցքավորված ազատ ռադիկալներ։ Իոնացնող ճառագայթներն ուժեղացնում են գենային մուտացիաները, առաջացնում են նաև քրոմոսոմների կառուցվածքի խանգարումներ՝ աբերացիաներ։ Ուլտրամանուշակագույն ճառագայթներն օժտված են ավելի փոքր էներգիայով, ուստի թափանցում են միայն բույսերի և կենդանիների մակերեսային շերտի բջիջների մեջ և չեն առաջացնում խորանիստ հյուսվածքների իոնիզացիա։ Ուլտրամանուշակագույն ճառագայթների մուտագեն ազդեցությունը հատկապես վտանգավոր է երիտասարդ տարիքում, որովհետև կլանվելով մաշկի կողմից՝ հաճախ առաջացնում են ռեպլիկացիայի խանգարումներ։

*Քիմիական* մուտագենները ըստ ազդեցության սկզբունքի բաժանվում են 5 խմբի՝ 1․ նուկլեինաթթուների ազոտային հիմքերի ինհիբիտորներ, 2․ նուկլեինաթթուների ազոտային հիմքերի անալոգներ,3․ ալկիլացնող միացություններ, 4․ օքսիդացնող, վերակագնող և ազատ ռադիկալներ, 5․ ակրիդինային ներկանյութեր։ Մուտագեններ են նաև որոշ կենսապոլիմերներ (օտարածին ԴՆԹ, հավանաբար նաև օտարածին ՌՆԹ)։

*Կենսաբանական* մուտագեններ են վիրուսները, որոշ բակտերիաներ, մակաբույծ որդերի կողմից արտազատվող տոքսիններ, հիվանդությունների հարուցիչներ և այլն։ Կենսաբանական մուտագեն ազդեցություն ունեն վիրուսները, որոնք կարող են առաջացնել քրոմոսոմային աբերացիաներ։ Այդպիսի ունակությամբ է օժտված, օրինակ, գրիպի վիրուսը։ Գենետիկական գաղթող տարրերը տրանսպոզոններ նույնպես կարող են առաջացնել գենային և քրոմոսոմային մուտացիաներ։ Մուտացիաների հաճախականությունը մինչև հարյուրավոր անգամներ մեծացնող քիմիական մուտագենները կոչվում են սուպերմուտագեններ։ Հավանաբար մուտագեններ ունիվերսալ են, այսինքն՝ կարող են մուտացիաներ առաջացնել կյանքի բոլոր ձևերում, սկսած վիրուսներից և բակտերիաներից մինչև բարձրակարգ բույսերը, կենդանիներն ու մարդը, սակայն տարբեր տեսակի օրգանիզմների զգայնությունը մուտագենների ազդեցության նկատմամբ տարբեր է։ Մուտագենները լայնորեն օգտագործվում են գյուղատնտեսության բույսերի և օգտակար միկրոօրգանիզմների սելեկցիայում։ 


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 91)։*  |

1. ↑  Ս. Հ. Սիսակյան Ընդհանուր և բժշկական կենսաբանություն
**«Քնար»**, Դամասկոսի Հայ կաթողիկե միության երգչախումբ։ Հիմնադրվել է 1962 թվականին՝ Հայր Անդրանիկ Կռանյանի ջանքերով։ Խմբավարներ՝ Պողոս Աբաջյան, Անտուան Քեշիշյան, Սարգիս Քեշիշյան, Ժիրայր Ալթունյան, Գայանե Բաղդասարյան, Շանթ Քեշիշյան (2003 թվականից)։

Կիրակի և տոն օրերին Հայ կաթողիկե եկեղեցում մասնակցում է Պատարագին։ Հանդես է գալիս նաև համերգներով. երգացանկում ընդգրկված են հայկական ժողովրդական երգեր։ Հյուրախաղերով ելույթներ է ունեցել Հալեպում, Բեյրութում, Քեսաբում, 2004 թվականին՝ Հայաստանում (մասնակցել է «Մեկ ազգ, մեկ մշակույթ» համահայկական փառատոնին)։

2012 թվականին երգչախումբը նշել է իր հիմնադրման 50-ամակը. նույն թվականի հունիսի 10-ին Դամասկոսի Հայ կաթողիկե եկեղեցում տեղի է ունեցել «Քնար» երգչախմբի հոբելյանական համերգը` նվիրված երգչախմբի հիմնադրման հիսունամյակին (1962-2012)։

2011 թվականին ստացել է Հայաստանի մշակույթի նախարարության պատվոգիր, իսկ 2012 թվականին՝ Դամասկոսում Հայաստանի Հանրապետության դեսպանատան ոսկե մեդալը։

Ծանոթագրություններ
------------------

1. ↑  Քնար և Նանոր երգչախմբեր


|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
պատառաքաղ պատրաստված ստերլինգ արծաթից
**Ստերլինգ արծաթ** արծաթի համաձուլվածք է կազմված 92.5% (և ավելի) արծաթից և 7.5% ուրիշ մետաղներից մասնավորապես պղնձից, ստերլինգ արծաթը նույն 925 հարգի արծաթն է։ 999 հարգի արծաթը չափազանց փափուկ է մեծ զարդեր պատրաստելու համար դրա համար էլ մաքուր արծաթին ավելացվում է պղինձ , որպեսզի մետաղին հաղորդեն ամրություն, պահպանեն ճկունությունը և թանկարժեք մետաղի գեղեցկությունը։

Որպես լիգերացնող կոմպոնենտ պղնձի հետ միասին կարելի է օգտագործել ուրիշ մետաղներ որակի բարելավման, ճաքելու հատկությունը նվազեցնելու, տոկունությունը բարձրացնելու, հաճելի գույնը պահպանելու և մետաղը սևացումից պաշտպանեու համար։ Այդ նպատակով օգտագործվող մետաղներն են գերմանիում, ցինկ, պլատին կամ տիտան և տարբեր լրացումներ որոնք են սիլիցիումը և բորը։ Այնուամենայնիվ իրական ստանդարտ խառնուրդը ստացվում է պղնձի ավելացումից։

Ստուգաբանություն
----------------

Գոյություն ունի մի քանի տարբերակ կապված անվան ծագման հետ։ Ըստ Բրիտանիկա հանրագիտարանի անվանումը ի հայտ է եկել XII դարում և սկզբնապես եղել է անգլիական արծաթյա դրամների անվանումը, 1 ֆունտ արծաթից հատվել է 240 հատ մետաղադրամ («Tower pound»ստանդարտի որոնք պահվել են թագավորական բանկում)։

1955թ-ից Օքսֆորդի անգլերեն լեզվի բառարանում տարբերակ է առաջարկվել, որի համաձայն Ստերլինգ անվանումը թվագրվում է մոտ 1300 թվականից և ստացել է նորմանյան ընտանիքի արծաթե դրամների անունը, որի վրա կային փոքր աստղիկներ (հին անգլերենով *steorling*)

Առավել տարածված է Ուոլտեր դի Պինչեբեկայի տարբերակը  (Walter de Pinchebek), որի համաձայն նախկինում օգտագործվել է *«Easterling Silver» («արևելյան հողերի արծաթ»),* որը նշանակում է 925 հարգի արծաթի համաձուլվածքից պատրաստված դրամներ հյուսիսային Գերմանիայում։ Մարզը բաղկացած հինգ քաղաքից անգլիացիները կոչել են «Easterling», XII դարում մարզը մտել է Հենզայի միության կազմի մեջ։ Տարածքի բնակիչները ակտիվ առևտրական հարաբերությունների մեջ են եղել անգլիացիների հետ, ապրանքների դիմաց վճարվել են տեղական դրամներով, որոնք ունեցել են բարձր որակ և ամրություն (մաքուր արծաթը չափազանց փափուկ է և շուտ է վնասվում)։ Հենրիխ II թագավորը 1158 թվականից սկսած սահմանել է նման ստանդարտ դրամի համաձուլվածքի համար:Հետագայում աստիճամաբար խոսակցության մեջ համաձուլվածքի անվանումը *«Sterling Silver»* փոխարինվել և անվանվել է դրամի արծաթ։
**Եվգենի Լեոնովի հուշարձան** (ռուս.՝ Памятник Евгению Леонову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ԽՍՀՄ և ՌԴ թատրոնի և կինոյի դերասան, ԽՍՀՄ ժողովրդական արտիստ, Եվգենի Պավլովիչ Լեոնովին։ Բացումը տեղի է ունեցել 2001 թվականին։ Քանդակագործն է Եկատերինա Չեռնիշովան։

Հուշարձանը տեղադրված է Կինոաստղերի ծառուղում, որը գտնվում է Մոսֆիլմովսկայա փողոցում։ Քանդակը Եվգենի Լեոնովին ներկայացնում է «Դոցենտի» կերպարով՝ «Հաջողության ջենթլմենները» ֆիլմում։ Հետաքրքիր է, որ հուշարձանի կերպարի ձեռքերին կարելի է տեսնել տարբեր դաջվածքներ։

Նկարագրություն
--------------

Եվգենի Լեոնովի հուշարձանը չունի պատվանդան և վերարտադրում է «Հաջողության ջենթլմենները» ֆիլմի հայտնի տեսարանը, երբ հերոսը ցուցամատն ու միջնամատը պարզած սպառնում է. «Пасть порву! Моргала выколю!» («Երախդ կպատռեմ։ Աչքերդ կհանեմ»)։ Թվում է, թե «Դոցենտը» ուղղակիորեն շարժվում է դեպի դիտողը։

Քանդակի վրա պատկերված են նույն դաջվածքները, որոնք երևում են ֆիլմի հերոսի մարմնին՝ ոսկորներով գանգ և լամպ ձախ ձեռքին, կատու և մերկ կին՝ աջ ձեռքին, երկու խարիսխ՝ կրծքին, ինչպես նաև մի քանի արտահայտություններ։

Պատմություն
-----------

Հուշարձանի հեղինակն է Եկատերինա Չեռնիշովան։ Նա խոստովանել է, որ երկար է փնտրել դերասանին պատկերելու կերպարը, նույնիսկ խորհրդակցել է նրա որդու և այրուն հետ։ Ընտանիքի անդամները ցանկացել են դերասանին տեսնել ավելի քնարական կերպարով, օրինակ, «Աշնանային մարաթոն» ֆիլմի հերոսի, բայց երբ Չեռնիշովան ցույց է տվել «Դոցենտին», նրանք համաձայնել են քանդակագործի մտահղացմանը։ Լեոնովն ունեցել է շատ դերեր, բայց հենց «Դոցենտն» է, որ անմահացրել է նրան։

Լեոնովի հուշարձանի հարևանությամբ տեղադրվել է նաև երեք կինոխցիկների հուշարձանը։

Հուշարձանի գողություն
---------------------

2015 թվականի հոկտեմբերի 16-ի գիշերը հուշարձանը գողացել են։ Գողերն այն տեղավորել են «Գազել» ավտոմեքենան ու դիմել փախուստի։ Հոկտեմբերի 17-ին հուշարձանը հայտնաբերվել է գունավոր մետաղների ընդունման կետում՝ կտորների սղոցած։ Հուշարձանի գողության գործով ձերբակալվել է 7 մարդ։ 2016 թվականի մայիսին կողոպտիչներին դատապարտեցին 2,5 տարվա ազատազրկման։

Նոր հուշարձան
-------------

2016 թվականի սեպտեմբերի 10-ին նույն տեղում կայացել է նոր հուշարձանի բացումը։ Քաղաքի օրը կայացած արարողությամնը մասնակցել են Մոսկվայի մշակույթի դեպարտամենտի ղեկավար Ալեքսանդր Կիբովսկին, ռեժիսորներ Մարկ Զախարովն ու Նիկիտա Միխալկովը, դերասան Սերգեյ Նիկոնենկոն, երգիչ Իոսիֆ Կոբզոնը։

Ծանոթագրություններ
------------------

1. ↑  В Москве украден памятник Евгению Леонову в роли Доцента
2. 1 2 3 4  «Прогулки по Москве. Доцент»
3. ↑  Памятник Евгению Леонову в образе Доцента украли в Москве
4. ↑  Суд арестовал всех подозреваемых в краже памятника Евгению Леонову
5. 1 2 3  «Никита Михалков открыл в Москве новый памятник актеру Евгению Леонову»
6. ↑  Открытие нового памятника Евгению Леонову

Արտաքին հղումներ
----------------

* Памятник Леонову в Москве Archived 2018-05-02 at the Wayback Machine.
* Памятник Леонову Archived 2012-10-05 at the Wayback Machine.
**Երգը թռչում է աշխարհով մեկ** (ռուս.՝ Песня летит по свету), խորհրդային ​​ծավալուն տիկնիկային մուլտֆիլմ, որը ստեղծվել է ռեժիսոր Անատոլի Կարանովիչի կողմից 1965 թվականին, «Սոյուզմուլտֆիլմ» կինոստուդիայում։

Սյուժե
------

Մուլտֆիլմը խորհրդային ​​հետպատերազմյան ժամանակաշրջանում լայնորեն հայտնի «Մոսկովյան երեկոներ» երգի մասին է, որը մինչ օրս էլ ունի բազմաթիվ երկրպագուներ։

Ֆիլմը պատմում է այն մասին, որ կոմպոզիտոր Վասիլի Սոլովյով-Սեդոյի` Միխայիլ Մատունովսկու բառերով գրված անկեղծ երգի, ինչպես նաև` արվեստի ցանկացած այլ տաղանդավոր գործի համար սահմաններ և հեռավորություններ գոյություն չունեն։

Տղան հանդիպման ժամանակ իր սիրելիի համար երգում է «Մոսկովյան երեկոներ» երգը, մեղեդին շատ է դուր գալիս ծառի ճյուղերում թաքնված երգող թռչնակին։ Փոքրիկ սոխակը, վերցնելով երիտասարդից մեղեդին, այն տանում է մոլորակի մյուս կողմը՝ դեպի տաք ափեր, որտեղ էլ թութակին ծանոթացնում է մեղեդու հետ։ Թութակը հիշում է պարզ մոտիվը և շարունակում է տարածել երգը։ Շուտով ամբողջ Աֆրիկան ​​երգում է «Մոսկովյան երեկոները»՝ նույնիսկ չկասկածելով, թե որտեղից է այն եկել։ Եվ ահա «Մոսկովյան երեկոներ» երգը երգվում է աշխարհի բոլոր ժողովուրդների կողմից։

Անհրաժեշտ չէ իմանալ այն լեզուն, որով գրված են երգի բառերը, կարևոր է զգալ յուրաքանչյուր տողի մեջ դրված սերը հայրենիքի հանդեպ։ Յուրաքանչյուր ժողովուրդ ունի «երեկոներ», որոնք արժանի են գովաբանելու, այնպես որ այս մեղեդին ճանապարհ է հարթում դեպի ունկնդրի սիրտը, որտեղ էլ որ նա ապրի։ Մուլտֆիլմում, բացի երգի ռուսերեն տեքստից, հնչում են հատվածներ ֆրանսերեն, իսպաներեն և գերմաներեն թարգմանություններից։

Նկարահանող խումբ
----------------

* Սցենարի հեղինակ՝ Յուրի Յակովլև
* Ռեժիսոր՝ Անատոլի Կարանովիչ
* Օպերատոր՝ Թեոդոր Բունիմովիչ
* Նկարիչ բեմադրող՝ Ալինա Սպեշնևա
* Կոմպոզիտոր՝ Վասիլի Սոլովյով-Սեդոյ
* Երգի երաժշտական ​​մշակում՝ Ի. Շախով
* Հնչունային օպերատոր՝ Բորիս Ֆիլչիկով
* Երգի տեքստի հեղինակ` Միխայիլ Մատուսովսկի
* Տիկնիկներ և դեկորացիաները պատրաստել են՝ Վ. Ալիսովը, Յու. Բենկևիչը, Ն. Բուդիլովան, Պ. Գուսևը, Գ. Գետտինգերը, Ս. Զնամենսկայան, Վ. Կուրոնովան, Լ. Լյուտինսկայան, Ի. Մակսակովան՝ Ռոման Գուրովի գլխավորությամբ
* Մոնտաժող` Լ. Կյակշտ
* Նկարահանող խումբը ներկայացված է ըստ մուլտֆիլմի լուսագրերի։

Ծանոթագրություններ
------------------

1. ↑  «Երգը թռչում է աշխարհով մեկ» մուլտֆիլմը «Անիմատոր.ռու» կայքում
2. ↑  «Песня летит по свету»

Արտաքին հղումներ
----------------

* «Песня летит по свету»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |